கேள்வி: மராஅம் (மரம்) பற்றி நீங்கள் என்ன அறிந்துள்ளீர்கள்?
பதில்: மரா மரத்தைப் பழந்தமிழ் மராஅம் என்றே வழங்கியது. பின்னர் இதனை மராம் என்றனர். இராமன் ஏழு மரா மரத்தைத் துளைத்து அம்பு எய்த செய்தி நமக்குத் தெரியும். மராஅம் மலர் :மராஅம் பூவின் நிறம் வெள்ளை.வால் வீ செறிந்த மராஅம் - மணிமேகலை 19-76 :சுண்ணாம்பு நீறு போல் வெண்மையாகப் பூக்கும்.சுதை விரித்து அன்ன பல்பூ மராஅம் - அகநானூறு 211-2 :பலராமன் போல் வெண்ணிறம் கொண்டது.ஒருகுழை ஒருவன் போல் இணர் சேர்ந்த மராஅம் - கலித்தொகை 26-1 :மணம் மிக்கது.மராஅம் அலைத்த மணவாய்த் தென்றல் - அகநானூறு 21-12 :பூ வலமாகச் சுழன்றிருக்கும்.வலஞ்சுரி மராஅம் வேய்ந்த நம் மணம் கமழ் தண்பொழில் - ஐங்குறுநூறு 348 :குராலொடு மராஅம் ஊர்த்தெருவில் ஓங்கிப் பூக்கும்.அகநானூறு 265-20 பயன்பாடு :குவித்து விளையாடும் பூ.குறிஞ்சிப்பாட்டு 85 :கூந்தலில் சூடும் பூ.தேம்பாய் மராஅம் கமழும் கூந்தல் - நற்றிணை 20 :மகளிர் கூந்தலில் பாதிரி, அதிரல் ஆகிய பூக்களோடு மராஅம் பூவையும் அடைச்சிக்கொள்வர் (சடைவில்லை ஆக்கிச் செருகிக்கொள்வர்).அகநானூறு 261-4 :கானவன் மராஅம் மரத்தில் ஏறிக்கொண்டு யானைமேல் வேல் எறிவான்.அகநானூறு 172-7 :பருந்து இருக்கும் அளவுக்கு உயரமானது.மராஅம் ஏறி ... பருந்து உயவும் என்றூழ் - அகநானூறு 81-8 :கொற்றவை உகந்த மலர். அதிரல், பாதிரி, மராஅம் மலர்கள் அணங்கு (கொற்றவை) மேல் உதிர்ந்து அவளைப் பராவும் (துதிபாடும்).அகநானூறு 99-8 :ஏறு தழுவும் வீரர்கள் தென்னவன் (சிவன்) அமர்ந்த ஆலமரத்தையும், கொற்றவை அமர்ந்த மராம் மரத்தையும் தொழுதபின் ஏறு தழுவும் தொழுவினுள் புகுவர்.நல்லவர் அணி நிற்ப, துறையும், ஆலமும், தொல்வலி மராஅமும், முறையுளி பராஅய்ப் பாய்ந்தனர் தொழூஉ. - கலித்தொகை 101